Diari Oficial de la Generalitat Valenciana


Sumari del DOGV 9517, del 23-01-2023 (2023/556)

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada FV Abanilla Solar i la seua infraestructura d'evacuació, a situar en el terme municipal d'Algorfa (Alacant). Expedient ATALFE/2020/192.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9517

Data del DOGV
:   23-01-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/556


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada FV Abanilla Solar i la seua infraestructura d'evacuació, a situar en el terme municipal d'Algorfa (Alacant). Expedient ATALFE/2020/192. [2023/556]  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
- la Llei 24/2013, de 26 de desembre, del sector elèctric,  
- la Llei 21/2013, de 9 de desembre, d'avaluació ambiental, i en el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental,  
  
- la Llei 3/2014, d'11 de juliol, de vies pecuàries de la Comunitat Valenciana,  
- la Llei 43/2003, de 21 de novembre, de muntanyes,  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques,  
se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia, d'autorització administrativa de construcció de la instal·lació elèctrica que s'indica:  
Peticionari: Abanilla Solar SPV, SL, NIF B18776825 i amb domicili social al passeig de la Castellana, 200 Edificio Spaces - 28380 Madrid.  
Tipus de central elèctrica: central fotovoltaica denominada FV Abanilla Solar, amb potència a instal·lar 3994,2 kW, incloses les seues infraestructures d'evacuació.  
Emplaçament grups generadors: polígon 3, parcel·les 20, 9038 (interconnexió), 28, 30 i 31, del terme municipal d'Algorfa (Alacant).  
  
Emplaçament infraestructura d'evacuació: polígon 3, parcel·la 31, del terme municipal d'Algorfa (Alacant); incloent tram i centre de seccionament a cedir a l'empresa distribuïdora.  
Òrgan competent per a autoritzar la instal·lació: Servei Territorial d'Indústria, Energia i Mines de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
- Projecte planta: «Proyecto Abanilla Solar».  
- Projectes infraestructura evacuació: «Proyecto CS».  
- Estudi d'integració paisatgística.  
- Memòria justificativa del compliment dels criteris del Decret llei 14/2020.  
- Pla de desmantellament i restitució del terreny i entorn afectat.  
  
- Plec general de normes de seguretat en prevenció d'incendis forestals.  
- Separates dirigides a:  
- Ajuntament d'Algorfa  
- I-DE Redes Eléctricas Inteligentes, SAU.  
- Confederació Hidrogràfica del Segura.  
- Conselleria de Política Territorial, Obres Públiques i Mobilitat  
- Conselleria d'Educació, Cultura i Esport  
Pressupost: 2.666.555 -  
Característiques principals:  
La central fotovoltaica denominada FV Abanilla Solar, amb una potència instal·lada de 3994,2 kW, està composta per un camp generador amb un total de 8876 mòduls fotovoltaics de 450 Wp que suposen una potència de pic total de 3994,2 kWp, muntats amb seguidors a un eix.  
Mitjançant una xarxa de baixa tensió en corrent continu els mòduls fotovoltaics es connecten, en una primera zona, amb un inversor (2530 kVA) amb una potència limitada des de fàbrica a 2500 kW; mentre en una segona zona es connecten amb un segon inversor (2200 kVA) amb una potència limitada des de fàbrica a 1500 kW. Això suposa una potència total nominal a l'eixida dels inversors de 4000 kW.  
La potència concedida d'accés a la xarxa de distribució és de 4000 kW.  
La potència que cobreix la garantia és de 4000 kW.  
Dos centres transformadors (20/4.6-7.05 kV) de potència integrats amb inversors: 2530 kVA i 2200 kVA.  
Interconnexió entre tots dos transformadors mitjançant línia soterrada (650 metres) d'alta tensió (20 kV), i connexió soterrada al centre de protecció i mesura (55 metres), i connexió soterrada al centre de seccionament (65 metres).  
Se cediran a l'empresa distribuïdora tant el CS com la línia d'evacuació (20 kV, doble circuit) mixta (línia soterrada i suport entroncament subterrani-aeri).  
El punt de connexió de la instal·lació fotovoltaica amb la xarxa de distribució es realitzarà en la línia aèria existent de mitjana tensió DC Galanes i Daya Nueva (20 kV) d'i-DE Redes Eléctricas Inteligentes, SAU, mitjançant un nou suport d'entroncament intermedi entre suports existents 323102 i 323103, pertanyent a la ST Rojales 20 kV, subjacent del nuc de la xarxa de transport Rojales 220 kV de REE.  
L'adequació de la línia de distribució existent DC Galanes i Daya Nueva (20 kV) és objecte dels tràmits dels procediments corresponents, en expedients diferents a aquest i d'acord amb la Llei 24/2013, de 26 de desembre, del sector elèctric, i el Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat; i per tant, no són objecte d'aquesta informació pública.  
Finalitat: Generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.  
La documentació serà exposada per a consulta pública en la següent adreça electrònica: http://www.indi.gva.es/web/energia/inicio, en castellà, i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Segons la modificació realitzada, en virtut del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, de l'article 33.1 del Decret llei 14/2020, de 7 agost, del Consell, els projectes amb una potència de generació menor o igual a 10 MW tindran caràcter prioritari i es tramitaran pel procediment d'urgència, d'acord amb la Llei 39/2015, del procediment administratiu comú de les administracions públiques. Per tot això, l'aplicació al procediment de la tramitació d'urgència redueix a la meitat els terminis establits per al procediment ordinari, excepte els relatius a la presentació de sol·licituds i recursos, segons s'indica en l'article 33 de l'esmentada llei.  
La qual cosa es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en l'adreça electrònica indicada, o presencialment en el Servei Territorial d'Indústria, Energia i Mines d'Alacant, situat al c/ Churruca, 29, CP 03073 Alacant, així com dirigir al dit servei territorial les al·legacions que es consideren oportunes en el termini de quinze dies hàbils comptats a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint al següent enllaç https://www.gva.es/es/inicio/procedimientos'id\_proc=15504&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Alacant, 20 de desembre de 2022.- La cap del Servei Territorial d'Indústria, Energia i Mines d'Alacant: Rosa María Aragonés Pomares.